Document ID: 31997R0143

31997R0143
L 025/13
SLUŽBENI LIST EUROPSKE UNIJE
27.01.1997.
UREDBA KOMISIJE (EZ) br. 143/97
od 27. siječnja 1997.
o trećem popisu prioritetnih tvari u skladu s Uredbom Vijeća (EEZ) br. 793/93
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 793/93 od 23. ožujka 1993. o procjeni i kontroli rizika od postojećih tvari (1), a posebno njezine članke 8. i 10.,
budući da se Uredbom (EEZ) br. 793/93 predviđa sustav procjene i kontrole rizika od postojećih tvari i budući da je u svrhu izrade procjene rizika od takvih tvari primjereno odrediti prioritetne tvari na koje je potrebno obratiti pozornost;
budući da se zbog toga člankom 8. Uredbe (EEZ) br. 793/93 zahtijeva da Komisija sastavi popis prioritetnih tvari, a u članku 8. se navode i čimbenici koje treba uzeti u obzir pri sastavljanju spomenutoga popisa;
budući da se člankom 10. Uredbe (EEZ) br. 793/93 predviđa da za procjenu svake pojedine prioritetne tvari na popisima bude odgovorna jedna država članica, a teret procjene tvari mora biti pravedno raspodijeljen među državama članicama;
budući da je Komisija Uredbama (EZ) br. 1179/94 od 25. svibnja 1994. (2) i br. 2268/95 od 27. rujna 1995. (3) usvojila prvi i drugi popis prioriteta;
budući da su odredbe ove Uredbe u skladu s mišljenjem Odbora osnovanog člankom 15. Uredbe (EEZ) br. 793/93,
DONIJELA JE OVU UREDBU:
Članak 1.
1. Treći popis prioritetnih tvari kako je predviđen u članku 8. stavkom 1. Uredbe (EEZ) br. 793/93 naveden je u Prilogu ovoj Uredbi.
2 U tom je popisu prioritetnih tvari navedena i država članica koja je odgovorna za svaku tvar.
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. siječnja 1997.

Labels: 1
20
0
12
18